**แผนการจัดการเรียนรู้ที่ ๑**

**หน่วยการเรียนรู้ที่** ๒ บทเสภาสามัคคีเสวก **เรื่อง** บทเสภาสามัคคีเสวก ตอนวิศวกรรมา

**วิชา** ภาษาไทย  **รหัสวิชา** ท 21102 **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๒ **เวลา**  ๑๐๐ นาที

**ผู้สอน**  อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาใน การดำเนินชีวิตและมีนิสัยรักการอ่าน

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น

**จุดประสงค์การเรียนรู้**

๑. นักเรียนสามารถอธิบายความเป็นมา ประวัติผู้แต่ง และลักษณะคำประพันธ์ของเรื่องบทเสภาสามัคคีเสวกได้

๒. นักเรียนสามารถตีความ และแปลความจากบทประพันธ์ได้

๓. นักเรียนสามารถสรุปเนื้อหาจากเรื่องบทเสภาสามัคคีเสวกได้

**สาระสำคัญ**

บทเสภาสามัคคีเป็นพระราชนิพนธ์ในพระบาทสมเด็จพระมงกุฎเกล้าเจ้าอยู่หัว (ร.๖)แต่งขึ้นเพื่อใช้ในการขับอธิบายเนื้อเรื่องเพื่อประกอบการรำและเพื่อให้พิณพาทย์ได้พักเหนื่อย แตกต่างจากบทเสภาเรื่องอื่น ๆ คือ จะนำเสนอแนวคิดมากกว่าการเล่าเรื่องทั่วไป ประกอบด้วย ๔ ตอน ตอนที่ ๑ กิจการแห่งพระนนที กล่าวถึงพระนนทีที่แปลงกายเป็นโคอุสุภราชเพื่อให้พระอิศวรได้ดำเนินไปประกอบกิจการต่าง ๆ ตอนที่ ๒ กรีนิรมิต กล่าวถึงพระคเณศผู้เป็นเจ้าแห่งศิลปะแขนงต่าง ๆ ตอนที่ ๓ วิศวกรรมา กล่าวถึงความสำคัญของศิลปะ และตอนที่ ๔ สามัคคีเสวก กล่าวถึงความสามัคคีของเหล่าเสวกที่มีต่อพระมหากษัตริย์

**สาระการเรียนรู้**

 **ความรู้**

 ๑. วรรณคดีเรื่องบทเสภาสามัคคีเสวก

 ๒. การแปลความจากบทประพันธ์

 **ทักษะกระบวนการทางภาษาไทย**

 สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล

**คุณลักษณะอันพึงประสงค์**

 มุ่งมั่นในการทำงาน

**สมรรถนะสำคัญ** ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

 ๑. นักเรียนชมตัวอย่างภาพยนตร์เรื่อง กำเนิดหนุมาน เนื้อหากล่าวถึงการกวนเกษียรสมุทร จากนั้นตอบคำถามกระตุ้นการเรียนรู้ เช่น การกวนเกษียรสมุทรเกิดของวิเศษกี่อย่าง อะไรบ้าง ตัวของราหูได้ชื่อว่าอะไร เป็นต้น

กิจกรรมพัฒนาผู้เรียน

๒. ครูบรรยายความรู้วรรณคดีเรื่องบทเสภาสามัคคีเสวกในส่วนของเนื้อหาทั่วไป ได้แก่ ประวัติผู้แต่ง ความเป็นมาของเรื่อง เนื้อหาโดยย่อ และลักษณะคำประพันธ์ โดยใช้โปรแกรมนำเสนอข้อมูล

 ๓. นักเรียนจดบันทึกความรู้ที่ได้รับจากเรียนเรื่องบทเสภาสามัคคีเสวกลงในสมุด

 ๔. นักเรียนช่วยกันหาคำศัพท์ยากจากบทประพันธ์บทเสภาสามัคคีเสวกแล้วแปลคำศัพท์ลงในใบงานที่ครูแจก จากนั้นร่วมกันถอดความคำประพันธ์

กิจกรรมรวบยอด

๕. นักเรียนและครูร่วมกันสรุปความรู้เรื่องบทเสภาสามัคคีเสวก

**สื่อการเรียนรู้/แหล่งการเรียนรู้**

 โปรแกรมนำเสนอข้อมูลเรื่อง บทเสภาสามัคคีเสวก

**การวัดและประเมินผล**

| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| --- | --- | --- | --- |
| **สาระสำคัญ**บทเสภาสามัคคีเป็นพระราชนิพนธ์ในพระบาทสมเด็จพระมงกุฎเกล้าเจ้าอยู่หัว (ร.๖) แต่งขึ้นเพื่อใช้ในการขับอธิบายเนื้อเรื่องเพื่อประกอบการรำและเพื่อให้พิณพาทย์ได้พักเหนื่อย แตกต่างจากบทเสภาเรื่องอื่น ๆ คือ จะนำเสนอแนวคิดมากกว่าการเล่าเรื่องทั่วไป ประกอบด้วย ๔ ตอน ตอนที่ ๑ กิจการแห่งพระนนที กล่าวถึงพระนนทีที่แปลงกายเป็นโคอุสุภราชเพื่อให้พระอิศวรได้ดำเนินไปประกอบกิจการต่าง ๆ ตอนที่ ๒ กรีนิรมิต กล่าวถึงพระคเณศผู้เป็นเจ้าแห่งศิลปะแขนงต่าง ๆ ตอนที่ ๓ วิศวกรรมา กล่าวถึงความสำคัญของศิลปะ และตอนที่ ๔ สามัคคีเสวก กล่าวถึงความสามัคคีของเหล่าเสวกที่มีต่อพระมหากษัตริย์ | ใบงานเรื่อง บทเสภาสามัคคีเสวก | แบบตรวจใบงานการแปลบท บทเสภาสามัคคีเสวก | ร้อยละ ๖๐ ผ่านเกณฑ์ |
| **ตัวชี้วัด**ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่านท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น | ใบงานเรื่อง บทเสภาสามัคคีเสวก | แบบตรวจใบงานการแปลบทประพันธ์บทเสภาสามัคคีเสวก | ร้อยละ ๖๐ ผ่านเกณฑ์ |
| **คุณลักษณะอันพึงประสงค์**มุ่งมั่นในการทำงาน | ใบงานเรื่อง บทเสภาสามัคคีเสวก | แบบตรวจใบงานการแปลบทประพันธ์บทเสภาสามัคคีเสวก | ร้อยละ ๖๐ ผ่านเกณฑ์ |
| **สมรรถนะ** ความสามารถในการคิด | ใบงานเรื่อง บทเสภาสามัคคีเสวก | แบบตรวจใบงานการแปลบทประพันธ์บทเสภาสามัคคีเสวก | ร้อยละ ๖๐ ผ่านเกณฑ์ |

**บันทึกหลังสอน**

๑. ผลการสอน

 ๒. ปัญหาและอุปสรรค

 ๓. ข้อเสนอแนะ

ลงชื่อ......................................................ผู้สอน

 (อาจารย์จารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ.................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย